Canton Vaud

El Canton Vaud l'è giü dei vintisés cantù de la Svizzera, sitüàt endèla part sud-ocidentàla del paés, endèl teretóre a magiurànsa linguìstica franséza. La capitàl è Losanna. El cantù 'l rìa 'nfìna al Lach de Neuchâtel a nòrt, 'ndóche 'l cunfìna col Canton Neuchâtel e 'l Canton Fribùrgo, al Lach de Ginevra a sud, endóche 'l cunfìna col Canton Ginevra e l'Alta Savoia franséza. Sö la cadéna del Giüra a ucidènt, el cantù 'l cunfìna coi dipartimèncc fransés del Ain , Giüra, e Doubs e col Canton Neuchâtel. A oriènt, el canton Vaud el cunfìna col Canton Friburgo, Canton Berna, e Canton Vales. La superfìce totàl del cantù l'è de 3.212 km² e 'ndèl Desember 2012 la popolasiù totàla l'ìa de 729971 abitàncc. Südiviziù aministratìva El Canton Vaud l'è spartìt en 10 distrècc: Aigle, che g'ha per capolöch la cità de Aigle Broye-Vully, che g'ha per capolöch la cità de Payerne Gros-de-Vaud, che g'ha per capolöch la cità de Echallens Jura-Nord Vaudois, che g'ha per capolöch la cità de Yverdon-les-Bains Losanna, che g'ha per capolöch la cità de Losanna Lavaux-Oron, che g'ha per capolöch la cità de Cully Morges, che g'ha per capolöch la cità de Morges Nyon, che g'ha per capolöch la cità de Nyon Riviera-Pays-d'Enhaut, che g'ha per capolöch la cità de Vevey Ouest lausannois, che g'ha per capolöch la cità de Renens